
 COMUNA LIVEZILE

 JUDEŢUL BISTRIŢA-NĂSĂUD                                                                      

Anexa

 la proiectul de hotărâre nr. 22/04.04.2022
CAIET DE SARCINI 
privind vânzarea prin licitație publică a imobilului proprietate privată a comunei Livezile înscris în CF 28017 Livezile, nr. cadastral 28017, 28017-C1, 28017-C2, teren cu construcții Cămin de bătrâni, situat în localitatea Cușma, nr. 106A, comuna Livezile, județul Bistrița- Năsăud

Cap. I. Datele de identificare ale proprietarului și ale organizatorului licitației 
Proprietar: Comuna Livezile – proprietate privată 
Administrator: Consiliul local al comunei Livezile

Organizatorul procedurii : Consiliul local al comunei Livezile

Adresa: sat Cușma, nr. 106A, comuna Livezile, județul Bistrița – Năsăud

Cod fiscal : 43437445

Numărul de fax: 0263270034

Numărul de telefon: -263270034

Adresa de e-mail: primarie@primarialviezilebn.ro
 Cap. II. Obiectul licitației ; descrierea și identificarea bunului care urmează să fie vândut 
Obiectul procedurii de licitație îl constituie vânzarea prin licitație publică a imobilului teren în suprafață de 3322 mp ( 1015 mp curți construcții și 1407 mp arabil),, cu construcția edificată în 2012, în regim de înălțime D+P+1E, cu destinația ”Cămin de bătrâni”, cu suprafața construită la sol de 545 mp și suprafața construită desfășurată de 1020 mp, constructive- anexă – centrală termică cu suprafața construită la sol de 20 mp și suprafața construită desfășurată de 20 mp, situate în sat Cușma, comuna Livezile, proprietate privată a județului Bistrița - Năsăud, înscris în  CF 28017 Livezile, nr. cadastral 28017, 28017-C1, 28017-C2. Extrasul de carte funciară și planul de amplasament și delimitare referitoare la acest imobil sunt cuprinse în raportul de evaluare al imobilului.
 Imobilul nu este scos din circuitul civil, nu este gajat sau ipotecat. 
Amplasamentul imobilului se află la circa 21 km nord de reședința de județ și 8 km este de reședința de comună. Distanța se parcurge spre nord pe DN 17 Bistrița- Vatra Dornei (circa 13 km) iar apoi pe DJ 172G (Livezile- Cușma ) spre est circa 8  km. Descrierea prezentată are caracter orientativ. 
Imobilul își va păstra destinația  pe o perioada de 49 de ani. În cazul nerespectării acestei condiții, contractual de vânzare-cumpărare se consideră reziliat de drept, fără alte formalități sau intervenția instanței, sub forma unui pact comisoriu de grad IV.
 Cap. III. Procedura aplicată 
Procedura aplicată pentru licitație publică în vederea vânzării imobilului, descris anterior va fi licitația publică deschisă, cu strigare.. 
Cap. IV. Vizitarea amplasamentului
 Persoanele interesate să participe la licitație pot să viziteze amplasamentul și împrejurimile acestuia și să obțină orice alte informații.
 Cap. V. Motivația vânzării
 Prin vânzarea imobilului, proprietarul urmărește obținerea de venituri la bugetul local al comunei Livezile, cu păstrarea destinației imobilului, prin prestarea de servicii sociale persoanelor vârstnice.
 Cap. VI. Prețul de pornire al licitației
 Prețul de pornire al licitației este de 2.897.145 de lei, echivalentul a 585.400 euro, din care teren 82.071 lei, echivalent a  16.583 euro, conform raportului de evaluare imobiliară întocmit de S.C. GRAND CORA S.R.L.
 Prețul a fost determinat cu respectarea art. 363 alin. 6 din Ordonanța de urgență nr. 57/2019, astfel: valoarea cea mai mare dintre prețul de piață stabilit prin raportul de evaluare și valoarea de inventar a imobilului, înregistrată în evidențele contabile ale Consiliului local al comunei Livezile. Valoarea de inventar înregistrată în contabilitatea Consiliului local al comunei Livezile este de  2.222.962 lei. 
Cap. VII. Criteriul de atribuire 
Criteriul de atribuire va fi prețul cel mai mare oferit peste prețul de pornire al licitației, conform procedurii de desfășurare a licitației.
 Cap. VIII. Condiții de participare la licitație 
Participarea la licitația publică este permisă persoanelor juridice române legal constituite, care au ca obiect prestarea de servicii sociale și care fac dovada experienței de cel puțin 5 ani vechime în prestarea serviciilor sociale pentru vârstnici.
Cap. IX. Condiții de calificare 
Sunt considerați ofertanți calificați cei care îndeplinesc următoarele condiții: 
a) a plătit toate taxele privind participarea la licitaţie, inclusiv garanţia de participare;
 b) a depus oferta sau cererea de participare la licitaţie, împreună cu toate documentele solicitate în documentaţia de atribuire, în termenele prevăzute în documentaţia de atribuire;
 c) are îndeplinite la zi toate obligaţiile exigibile de plată a impozitelor, a taxelor şi a contribuţiilor către bugetul consolidat al statului şi către bugetul local;
 d) nu este în stare de insolvenţă, faliment sau lichidare.Ofertanții care îndeplinesc condițiile menționate mai sus sunt considerați eligibili; 
e) are obiect de activitate,  prestarea de servicii sociale;

f) face dovada experienței de cel puțin 5 ani vechime în prestarea serviciilor sociale pentru vârstnici.

Nu are dreptul să participe la licitaţie persoana care a fost desemnată câştigătoare la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia  operează pentru o durată de 3 ani, calculată de la desemnarea persoanei respective drept câştigătoare la licitaţie.
 Cap. X. Documente de participare Pentru înscrierea la licitație persoanele juridice vor depune următoarele acte: 
 a) actul constitutiv ( statutul, contractul de societate);
 b) certificatul de înregistrare la Oficiul Registrului Comerțului în a cărui rază teritorială își are sediul persoana juridică, din care să rezulte obiectul de activitate- copie; 
c) certificatul constatator emis de Oficiul Registrului Comerțului cu maxim 30 de zile calendaristice înainte de data stabilită pentru depunerea ofertelor, din care să reiasă faptul că ofertantul nu este în stare de faliment, lichidare judiciară, nu a comis abuzuri sau alte asemenea fapte și are ca obeict prestarea de servicii sociale; 
d) certificat de cazier fiscal și certificatul de atestare fiscală, valabile la data participării la licitație, privind îndeplinirea obligațiilor de plată, a impozitelor și taxelor la bugetul general consolidat al statului și la bugetul local- original; 
e) certificat de cazier judiciar – original; 
f) dovada depunerii garanției de participare la licitație în cuantum de 145.000 lei achitată cu O.P. în contul Comunei Livezile, cod IBAN RO18TREZ1015006XXX000165, deschis la Trezoreria municipiului Bistrița (extras de cont în cazul pentru plata prin virament bancar) 
g) fișa ofertantului ( anexa nr.2 la caietul de sarcini)
h) declarație de participare ( anexa nr.1 la caietul de sarcini)
i) împuternicirea acordată persoanei care reprezintă în mod valabil persoana juridică la licitație;
 j) adresa prin care se va indica contul bancar al ofertantului , în care se va restitui garanția de participare la licitație, în cazul neadjudecării;

k) documente care să ateste  experiența de cel puțin 5 ani privind prestarea de servicii pentru vârstnici ( de ex, licența pentru prestarea serviciilor sociale destinate persoanelor vârstnice,etc.)

k) declarație că îndeplinește condițiile pentru acordarea licenței pentru prestarea de servicii sociale destinate persoanelor vârstnice, conform legii 197/2012 privind asigurarea calităţii în domeniul serviciilor sociale, cu modificările și completările ulterioare

 Depunerea documentelor se va face până la data prevăzută în anunțul de vânzare, participanții la licitație având obligația de a depune toate documentele solicitate
 Cap. XI. Participarea la procedura de licitație
 Numărul de participanți este nelimitat.
 Cap. XII. Depunerea ofertelor 
Documentele de calificare se vor depune într-un plic închis , la sediul organizatorului procedurii, Consiliul local al comunei Livezile,  sat Livezile,  nr. 161, până cel târziu la data și ora stabilite în anunțul publicitar. După această dată nu se mai primesc plicuri cu documente de calificare. 
Cap. XIII. Garanția de participare 
Garanția de participare reprezintă o garanție pentru organizator privind comportamentul corespunzător al ofertantului pe perioada de derulare a procedurii de licitație până la semnarea contractului de vânzare – cumpărare. Ofertanții participanți la licitație vor depune o garanție de participare de 145.000 lei. Garanția de participare se va achita până la data depunerii ofertelor, prin virament bancar în contul Comunei Livezile, cod IBAN RO18TREZ1015006XXX000165, deschis la Trezoreria municipiului Bistrița. 
 Garanția de participare se restituie ofertanților care au participat la procedura de licitație (necâștigători), în termen de 15 zile de la data desemnării ofertantului castigator, în baza unei solicitări scrise. 


Garanția de participare nu se restituie adjudecatarului care a semnat contractul de vânzare cumpărare, constituind avans din prețul de vânzare datorat de cumpărător. Dacă din diferite motive, licitația se amână, se revocă sau se anulează , decizia de amânare, revocare, sau anulare nu poate fi atacată de către participanți. În acest caz, ofertanților li se va restitui în termen de 5 zile lucrătoare garanția de participare la licitație, pe baza unei cereri scrise și înregistrate la Primăria comunei Livezile. 
Garanția de participare se pierde în cazul în care ofertantul : 
1) revocă oferta, în cazul în care a fost declarat câștigător; 
2) fiind declarat câștigător, refuză încheierea contractului. 
CAP. XIV. Publicitatea 
Publicitatea organizării licitației se va face într-un ziar local și într-un ziar național, pe site-ul instituției și la sediul Primăriei comunei Livezile. Caietul de sarcini se poate procura de la Primăria comunei Livezile, începând cu data apariției anunțului publicitar. 
Cap. XV. Dreptul de a solicita clarificări 
Orice potențial ofertant care a obținut un exemplar din prezenta documentație are dreptul de a solicita în scris clarificări cu privire la conținutul acesteia. Organizatorul licitației are obligaţia de a răspunde în mod clar, complet şi fără ambiguităţi, la orice clarificare solicitată, într-o perioadă care nu trebuie să depăşească 5 zile lucrătoare de la primirea unei astfel de solicitări.Organizatorul licitației are obligația de a transmite răspunsul la solicitările de clarificări cu cel puțin 3 zile înainte de data limită pentru depunerea ofertelor. Clarificările vor fi postate pe site-ul www.primarialivezilebn.ro.

 Cap. XVI. Prezentarea ofertelor 
Secțiunea 1. Modul de prezentare a ofertelor - conținutul ofertei 
Ofertantul trebuie să prezinte un exemplar al ofertei și documentelor care o însoțesc.  Oferta și documentele care o însoțesc trebuie să fie tipărite sau scrise cu cerneală neradiabilă și vor fi semnate pe fiecare pagină de reprezentantul / reprezentanții autorizați să angajeze ofertantul în contract. În cazul documentelor emise de instituții /organisme oficiale abilitate în acest sens, documentele respective trebuie să fie semnate și parafate conform prevederilor legale și vor fi prezentate în original. Orice ștersătură, adăugare, interliniere sau scris peste cel dinainte sunt valide doar dacă sunt vizate de persoana/ persoanele autorizate să semneze oferta. Oferta elaborată de ofertant trebuie să cuprindă :
 a) propunerea financiară; 
 b) documentele care însoțesc oferta. 
Ofertantul va elabora propunerea financiară utilizând modelul prezentat în anexa nr. 3 a caietului de sarcini. Prețul ofertat va fi exprimat în lei, incluzând TVA.
 Documentele care însoțesc oferta sunt :
 a) Declarația de participare 
(1)Ofertantul trebuie să prezinte declarația de participare în conformitate cu modelul prevăzut în anexa nr.1 la prezenta documentație.
 (2)Depunerea declarației de participare reprezintă manifestarea voinței ofertantului de a achiziționa imobilele în condițiile prevăzute în prezenta documentație și de a semna contracul de vânzare – cumpărare a imobilelor care fac obiectul licitației.
 b) Împuternicirea 
(1)Oferta trebuie să fie însoțită de împuternicirea scrisă prin care ofertantului persoană fizică (dacă nu participă personal la deschiderea ofertelor) sau reprezentantul legal al ofertantului persoană juridică, deleagă reprezentarea la prezenta procedură a unei persoane, autorizând-o să semneze actele încheiate cu această ocazie.
 c) Garanția de participare
 (1)Ofertantul trebuie să prezinte documentul de plată a garanției de participare, în original și copie xerox. 
Ofertantul trebuie să prezinte toate documentele de calificare solicitate de către vânzător la capitolul X „Documente de participare” a prezentului caiet de sarcini. 
Secțiunea a 2-a. Sigilarea și marcarea ofertei 
Ofertantul trebuie să depună documentele solicitate și propunerea financiară în plicuri sigilate. Propunerea financiară se va introduce într-un plic separat(denumit plic interior), pe care se va menționa ,, propunere financiară”. Celelalte documente solicitate se vor introduce împreună cu plicul interior, într-un alt plic (denumit plic exterior), care se va sigila și pe care se vor menționa următoarele elemente:
 a) denumirea și adresa ofertantului, nr. de telefon, adresă de e-mail; 
b) denumirea și adresa organizatorului licitației; 
c) mențiunea – Către Comuna Livezile – Ofertă pentru vânzarea imobilului teren în suprafață de în suprafață de 3322 mp ( 1015 mp curți construcții și 1407 mp arabil),, cu construcția edificată în 2012, în regim de înălțime D+P+1E, cu destinația ”Cămin de bătrâni”, cu suprafața construită la sol de 545 mp și suprafața construită desfășurată de 1020 mp, constructive- anexă – central termică cu suprafața construită la sol de 20 mp și suprafața construită desfășurată de 20 mp, situate în sat Cușma, comuna Livezile, proprietate privată a județului Bistrița - Năsăud, înscris în  CF 28017 Livezile, nr. cadastral 28017, 28017-C1, 28017-C2. A nu se deschide înainte de data stabilită prin anunțul publicitar . 

Secțiunea a 3-a. Data limită și modalități pentru depunerea ofertei 
Termenul limită de depunere a documentelor pentru participarea la licitația publică este cel prevăzut în anunțul publicitar.  Ofertele pot fi transmise prin poștă sau depuse direct de către ofertanți la sediul Primăriei comunei Livezile, sat Livezile, nr. 161, comuna Livezile, județul Bistrița - Năsăud. Ofertele se înregistrează în ordinea primirii, înregistrându-se data și ora primirii. Oferta care este depusă la o altă adresă decât cea a organizatorului stabilită în prezentele instrucțiuni ori care este primită de către organizator după expirarea datei și orei limită pentru depunere va fi respinsă și se returnează nedeschisă.
 Secțiunea a 4-a. Retragerea ofertei 
Orice ofertant are dreptul de a-și retrage oferta numai înainte de data limită stabilită pentru depunerea ofertei și numai printr-o solicitare scrisă în acest sens. Ofertantul nu are dreptul de a-și retrage oferta după expirarea datei limită stabilite pentru depunerea ofertelor , sub sancțiunea excluderii acestuia de la procedura de licitație și a pierderii garanției de participare 
Cap.XVII. Instrucțiuni privind desfășurarea licitației publice deschise 
Secțiunea I – Etapele licitației
Licitaţia publică, prin strigare se va desfăşura în două etape, respectiv:

a) preselecţia, etapă care se va desfăşura la data ora şi locul precizate în documentaţia de licitaţie şi în anunţul publicitar,  în cadrul căreia va fi verificată eligibilitatea ofertanţilor;

b) licitaţia propriu-zisă, care se va desfăşura la data şi locul precizat în documentaţia de licitaţie şi în anunţul publicitar;

 Secțiunea a 2-a Examinarea documentelor care însoțesc oferta
 Comisia de licitaţie va verifica, la data și ora stabilite pentru desfășurarea licitației, în prezenta participanțiilor, documentele de eligibilitate prezentate de ofertanţi şi va întocmi lista cu ofertanţii eligibili, excluzând de la participare pe cei care fie nu îndeplinesc condiţiile, fie nu au prezentat în totalitate, până la data limită de depunere, documentele de eligibilitate solicitate.

 Comisia de licitație are dreptul de a respinge o ofertă în următoarele situații: 
a) oferta nu respectă cerințele prevăzute în prezentele instrucțiuni; 
b) oferta conține propuneri referitoare la clauzele contractuale, care sunt în mod evident dezavantajoase pentru vânzător. 
  La finalizarea etapei de verificare a eligibilităţii (preselecţie), Comisia de licitaţie va întocmi un Proces-verbal în care va fi consemnat rezultatul acesteia ce va fi afişat la locul desfăşurării licitaţiei cu cel puţin 30 de minute înainte de începerea licitaţiei propriu-zise.

Ofertanţii care îndeplinesc cumulativ toate condiţiile de eligibilitate solicitate prin documentaţia de licitaţie, vor fi declaraţi eligibili şi vor putea participa la licitaţie.

Secțiunea a 3-a.Criteriul aplicat pentru adjudecarea ofertelor 
Criteriul de adjudecare este oferta cea mai mare, fiind declarat câștigător ofertantul care a prezentat oferta maximă dintre ofertanții calificați. În cazul în care doi ofertanți se află pe primul loc cu oferte egale, comisia le va solicita acestora reofertarea în plic închis. Oferta cu prețul cel mai mare va fi declarată câștigătoare. 
Secțiunea a 4-a.Desfășurarea procedurii de licitație 
Şedinţa de licitaţie propriu-zisă este condusă de preşedintele comisiei de licitaţie care declară deschisă şedinţa de licitaţie, prezintă obiectul licitaţiei, anunţă preţul de pornire al licitaţiei şi precizează pasul de supralicitare stability la 1000 de lei.
Participanţii la licitaţie vor prezenta oferta de preţ prin strigări, ofertă care trebuie să respecte condiţiile de salt precizate la deschiderea licitaţiei. Preşedintele comisiei de licitaţie anunţă tare şi clar suma oferită de solicitant.

 
Dacă la a treia strigare a ultimei oferte nu se oferă o sumă mai mare, preşedintele comisiei de licitaţie anunţă adjudecarea licitaţiei în favoarea participantului la licitaţie care a oferit cea mai mare sumă.

În cazul în care la licitaţie se prezintă un singur participant care îndeplineşte condiţiile de eligibilitate şi oferă cel puţin preţul de pornire al licitaţiei, la care se adaugă o singură dată pasul de licitație, licitaţia poate fi adjudecată în favoarea acestuia.

          În cazul în care nu s-a prezentat nici un participant la licitaţie sau în cazul în care nici un ofertant nu a oferit cel puţin preţul de pornire, licitaţia se va repeta, încheindu-se în acest sens proces-verbal de amânare a licitaţiei.

          La finalizarea procedurii, comisia de licitaţie întocmeşte procesul-verbal de desfăşurare a licitaţiei ce va fi semnat de către toţi membrii comisiei de licitaţie precum şi de către ofertanţii participanţi sau reprezentanţii acestora. O copie a procesului-verbal al şedinţei de licitaţie va fi comunicată ofertanţilor, respectiv împuterniciţilor acestora.
           Secțiunea a 5-a. Contestații

Candidaţii participanţi la licitaţie, care apreciază că au fost declaraţi neeligibili din motive neîntemeiate sau că nu au fost respectate prevederile Documentaţiei de licitaţie, pot face contestaţie.

Contestaţia se formulează în scris, în cel mult 48 de ore de la data încheierii procesului verbal de licitaţie, şi se adresează spre soluţionare conducătorului instituţiei organizatoare a licitaţiei.

Conducătorul instituţiei organizatoare va lua măsuri pentru soluţionarea contestaţiei, în termen de cel mult 5 zile lucrătoare de la data expirării termenului stabilit pentru depunerea acesteia.

Dacă în urma analizării contestaţiei se stabileşte că aceasta a fost întemeiată, organizatorul anulează licitaţia şi ia măsuri pentru organizarea unei noi licitaţii, în condiţiile legii.

           Secțiunea a 6-a.Atribuirea contractului de vânzare-cumpărare

În baza procesului verbal de desfăşurare a licitaţiei, Comisia de licitaţie întocmeşte raportul procedurii de licitaţie care se semnează de către toţi membrii comisiei şi se înaintează conducătorului instituţiei organizatoare spre aprobare.

Raportul procedurii de licitaţie va fi înaintat spre aprobare conducătorului autorităţii organizatoare a licitaţiei, doar după expirarea perioadei de contestaţii sau după soluţionarea eventualelor contestaţii formulate.

 În termen de cel mult 3 zile lucrătoare de la aprobarea raportului procedurii de licitaţie, ofertantul adjudecatar va fi invitat pentru semnarea contractului de vanzare- cumparare.

Contractul de vânzare cumpărare se încheie în cel mult 10 zile lucrătoare de la data aprobării de către conducătorul organizatorului licitaţiei a raportului procedurii de licitaţie.

Neîncheierea contractului de vânzare-cumpărare în acest termen, din vina exclusivă a ofertantului adjudecatar, atrage anularea procedurii de licitaţie publică deschisă cu ofertă prin strigare, respectiv pierderea garanţiei de participare a acestuia.

Secțiunea a 7-a.Achitarea prețului de vânzare – cumpărare a imobilului 
Prețul de cumpărare al imobilului , adjudecat prin licitație va fi achitat într-una din următoarele modalități:

a)  intregral până la data încheierii contractului de vânzare cumpărare în formă autentică
b) În rate egale,pe o perioada de 3 ani, inclusiv dobânda legală,  caz în care,  până la data încheierii contractului de vânzare cumpărare în formă autentică, se va achita un avans de 30% și se va institui ipotecă pe bunurile licitate până la plata integrală a prețului.Cheltuielile legate de instituirea ipotecii sunt suportate exclusive de comparator.
Adjudecatarul va achita până la data stabilită pentru semnarea contractului de vânzare – cumpărare, respectiv 20 de zile de la data semnării procesului verbal de adjudecare, diferența dintre prețul de adjudecare și garanția de participare depusă, în cazul plății integrale sau diferența dintre avansul de 30% din prețul de adjudecare și garanția de participare depusă, în contul commune Livezile , cod IBAN RO18TREZ1015006XXX000165, deschis la Trezoreria municipiului Bistrița. Neplata prețului până la încheierea contractului de vânzare – cumpărare, conduce la pierderea garanției de participare la licitație.
	
	Funcția 
	Numele și prenumele
	Semnătura

	Întocmit
	Sef SVSU
	Alin – Claudiu RUS
	

	Avizat
	Consilier superior
	Mircea LUPUȚI
	

	Aprobat
	Primar
	Traian SIMIONCA
	


Anexa nr. 1 la caietul de sarcini aprobat prin HCL Livezile nr. ...../2022

 Ofertant ................................................................................ 
Declarație de participare
pentru licitația publică organizată în vederea vânzării a imobilului proprietate privată a comunei Livezile înscris în CF 28017 Livezile, nr. cadastral 28017, 28017-C1, 28017-C2, teren cu construcții Cămin de bătrâni, situat în localitatea Cușma, nr. 106A, comuna Livezile, județul Bistrița- Năsăud

 Către Primăria comunei Livezile, 
Urmare a anunțului publicitar apărut în publicația ....................................................... din data de ........................................................ 
Prin prezenta, ................................................................................................................             (denumirea ofertantului)
Ne manifestăm intenția fermă de participare la licitația publică publică  organizată în vederea vânzării a imobilului proprietate privată a comunei Livezile înscris în CF 28017 Livezile, nr. cadastral 28017, 28017-C1, 28017-C2, teren cu construcții Cămin de bătrâni, situat în localitatea Cușma, nr. 106A, comuna Livezile, județul Bistrița- Năsăud, organizată în ședință publică la data .............................ora ..........................de către Comuna Livezile.

 Am luat cunoștință de condițiile de participare la licitație, condițiile respingerii ofertei, de pierdere a garanției de participare la licitație, prevăzute în documentația de licitație și ne asumăm responsabilitatea pierderii lor în condițiile stabilite.
 Oferta noastră este valabilă pe o perioadă de .................................zile de la data deschiderii ofertelor. 
La locul, data și ora indicată de dumneavoastră pentru deschiderea ofertelor din partea noastră va participa un reprezentant autorizat să ne reprezinte si să semneze actele încheiate cu această ocazie.
 Data..................................... 
Ofertant .............................................. 
Anexa nr. 2 la caietul de sarcini aprobat prin HCL Livezile nr. ...../2022

 Ofertant ................................................................................ 
Fișa ofertantului
pentru licitația publică organizată în vederea vânzării a imobilului proprietate privată a comunei Livezile înscris în CF 28017 Livezile, nr. cadastral 28017, 28017-C1, 28017-C2, teren cu construcții Cămin de bătrâni, situat în localitatea Cușma, nr. 106A, comuna Livezile, județul Bistrița- Năsăud

1.Ofertant ( nume , prenume/ denumire) 
.......................................................................................................................................................       2. Sediul persoanei juridice sau adresa (pentru persoane fizice) 
....................................................................................................................................................... 3.Telefon / fax/ adresa de e-mail 
...............................................................................
 4. Reprezentant legal /reprezentanți legali 
....................................................................................................................................................... 
5. Funcția 
....................................................................................................................................................... 
6. Cod de identificare fiscală/ Cod unic de înregistrare 
..............................................................................
 7. Nr. de inregistrare la Registrul comerțului 
........................................................................................ 
8. Nr. cont 
..........................................................................................
9. Banca / Trezorerie
 ......................................................................................................................................................
 10. Capitalul social 
.................................................................................................................................
 11. Cifra de afaceri
 ............................................................................................
 12. Obiectul de activitate principal 
....................................................................................................................................................... 
13.Beneficiarii de bază 
....................................................................................................................................................... 
14. Sediul sucursalelor ( filialelor) – dacă este cazul 
....................................................................................................................................................... 
Data.............................................. Ofertant .................................... 
                                                                             L.S.
                                 Sat Livezile, nr.161, 427120, Telefon: 0263/270034 Fax: 0263/270034,

e-mail: primarie@primarialivezilebn.ro, website: https://www.primarialivezilebn.ro 



